
ประกาศองค์การบริหารส่วนตำบลบางด้วน
เรื่อง การประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่น
ประจำปีงบประมาณ พ.ศ. 2561 ผ่านระบบ ITAS
-----------------------------
การประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่น ประจำปีงบประมาณ พ.ศ. 2561 ผ่านระบบ (ITAS) โดยสำนักงาน ป.ป.ช. มีการประเมินตามแบบวัดการรับรู้  ของผู้มีส่วนได้ส่วนเสีย ดังนี้
1. การประเมินตามแบบวัดการรับรู้ของผู้มีส่วนได้ส่วนเสียภายใน (Internal Integrity and Transparency Assessment: IIT) มีวัตถุประสงค์เพื่อเป็นการประเมินระดับการรับรู้ของผู้มีส่วนได้ส่วนเสียภายในที่มีต่อหน่วยงานตนเอง ในตัวชี้วัดการปฏิบัติหน้าที่ การใช้งบประมาณ การใช้อำนาจ การใช้ทรัพย์สินของราชการและการแก้ไขปัญหาการทุจริต
2. การประเมินตามแบบวัดการรับรู้ของผู้มีส่วนได้ส่วนเสียภายนอก (External Integrity and Transparency Assessment: EIT) มีวัตถุประสงค์เพื่อเป็นการประเมินระดับการรับรู้ของผู้มีส่วนได้ส่วนเสียภายนอกที่มีต่อหน่วยงานที่ประเมิน ในตัวชี้วัดคุณภาพการดำเนินงาน ประสิทธิภาพการสื่อสาร และการปรับปรุงระบบการทำงาน ประกอบด้วย ผู้เสียภาษี ผู้ขอการอนุมัติ/อนุญาตตามระเบียบหรือข้อบัญญัติ         ผู้ขอรับรัฐสวัสดิการต่างๆ บริษัทผู้เสนองานซื้อ/จ้าง บริษัทผู้ได้รับคัดเลือก โรงเรียนในสังกัด และผู้มารับบริการ/ติดต่อในเรื่องอื่นๆ

ดังนั้น เพื่อให้การประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่น ประจำปีงบประมาณ พ.ศ. 2561 ผ่านระบบ (ITAS) เป็นไปด้วยความเรียบร้อย องค์การบริหารส่วนตำบลบางด้วน จึงขอประชาสัมพันธ์ให้ผู้มีส่วนได้ส่วนเสียภายนอกเข้าระบบ ITAS เพื่อตอบแบบสำรวจด้วยตนเองภายในวันที่ 30 พฤศจิกายน 2561 ผ่าน QR Code

จึงประกาศมาให้ทราบโดยทั่วกัน


ประกาศ  ณ  วันที่  15  เดือน  พฤศจิกายน  พ.ศ. 2561
                                          [image: image2.png]








(นายยงยุทธ  แซ่เตียว)




นายกองค์การบริหารส่วนตำบลบางด้วน
